Leire Retegi Fernández

Leire Retegi Fernández (Leitza, Nafarroa Garaia, 2002ko apirilaren 24a) txistularia eta txistu irakaslea da.

 Ibilbidea 
Leitzako Aralar Udal Musika eskolan hasi zituen txistu ikasketak Javier Irigoienekin, Iruñeko Pablo Sarasate Kontserbatorioan segida eman zien Garaine Jorajuria eta Aitor Urquizarekin (gradu amaierako sariarekin), eta 2024ko ekainean Musikenen Goi Mailako Musika ikasketak bukatu zituen Aitor Amilibiaren gidaritzapean.

Francisco Escudero Kontserbatorioan pianoko espezialitateko Gradu Profesionala egiten ari da Loreto Aramendirekin. Euskal Herriko Unibertsitatean Irakasleen Prestakuntza Masterra ikasten dihardu, Soinueneako herri musika eskolan txistuko irakasle da eta Leitzako Aurrera dantza taldeko txistularia da.

 Sariak 
 2016an Hernaniko XI. Txistulari Gazteen txapelketan 1. saria jaso zuen taldekako modalitatean, Iruñea taldeko partaide izanik, Eduardo Gorosarriren Suite en 4 Tiempos obrarekin. Leireren taldekideak, Amaia Eraso Lasa, Igor Martinez Aisa eta Eneko Iturria Sarasa izan ziren, garai hartan Nafarroako Pablo Sarasateko Musika kontserbatorio Profesionaleko ikasleak.
 2017an Hernaniko XII Txistulari Gazteen Lehiaketan, aurreko urtean bezaka, 1. saria jaso zuen taldekako modalitatean, Iruñea taldeko partaide izanik, Jose Antonio Erauskinen ‘Aitona’ obrarekin. Leirerekin taldekideak: Yaiza González, Uxue Ardanaz eta Iker Baztán izan ziren, Nafarroako Pablo Sarasateko Musika kontserbatorio Profesionaleko ikasleak. Haien irakaslea, berriz, Garaine Jorajuría.
 2019an Hernaniko XIV. Txistulari Gazteen Lehiaketan 43 txistulari gazte aritu ziren. Lehenbiziko saria Leire Retegik jaso zuen.
 2024an Euskal Herriko Txistulari Elkarteak eta Bilbao Musikak antolatutako Euskal Herriko Txistulari Gazteen II. txapelketan 1. saria jaso zuen Bilbon.

 2024an Donostiako Orfeoia-Musikene saria jaso zuen, Musikeneko ikasketa amaierako lanagatik: ‘Leitzako txistularien errepertorioa, Angel Alduntzin eta Miguel Angel Sagasetaren bidez: interpretaziotik eskuizkribuetara’. 

 Erreferentziak 

 Ikus, gainera 

 Txistu (musika tresna)
 Amaia Aroma Lejarreta
 Maria Pilar Zuriarrain

 Kanpo estekak 

 Elkarrizketa:Kalean jotzen dugunean sortzen den giroak bilakatu nau txistulari  Berria, 2024.11.25

 Elkarrizketa. Txistulari.eus  2024
 Leire Retegi Euskal Herriko Txistulari Gazteen II. txapelketan YouTube.

Kategoria:Leitzarrak
Kategoria:Txistulariak
Kategoria:Emakume txistulariak